Eivind Reiersen

Eivind Reiersen (født 11. juni 1877, død 16. september 1947) var en norsk politiker og redaktør, hjemmehørende i Arbeiderpartiet og Norges Kommunistiske Parti.

Reiersen var anleggs- og bygningsarbeider. Han ble medlem av Arbeiderpartiet i 1899, og fikk etter hvert flere tillitsverv i organisasjonen. Fra 1908 til 1913 var han formann i Bratsberg Arbeiderpartiet, fra 1914 til 1915 i Bodø Arbeiderparti. 

Han var redaktør i AP-avisen Bratsberg-Demokraten fra 1919 til 1921, og hadde vervet som formann i Telemark Arbeiderparti fra 1922 til 1923. Fra 1915 til 1920 satt han i Arbeiderpartiets landsstyre, og i 1922 ble han stortingsrepresentant.

Ved den store splittelsen i Arbeiderpartiet i november 1923 fulgte han Norges Kommunistiske Parti, og hadde de nærmeste to årene vervet som formann i Telemark distrikt av NKP. Han var i 1924 og 1927 partiets førstekandidat ved valg i Telemark og Aust-Agder, og ble i 1926 varaordfører i Skien.

I 1916-1919 og igjen i 1924 var han redaktør for avisa Ny Dag, og i årene fra 1925 til 1929 var han tilbake som redaktør i sin gamle avis Bratsberg-Demokraten, som nå hadde fulgt NKP og skiftet navn til Telemark Kommunistblad. 

Han arbeidet etter dette som forretningsfører i NKPs avis Ny Tid til han ble ekskludert fra partiet i 1930. Etter eksklusjonen sluttet han seg igjen til Arbeiderpartiet.

Under krigen ble Reiersen arrestert i januar 1945. Han satt på Grini fram til frigjøringen.

Referanser

Eksterne lenker 
 

Stortingsrepresentanter fra Ap
Stortingsrepresentanter fra NKP
Stortingsrepresentanter 1922–1924
Stortingsrepresentanter for Telemark
Lokalpolitikere i Skien
Ap-politikere i Telemark
NKP-politikere i Telemark
Ap-politikere i Nordland
Lokalpolitikere i Bodø
Norske redaktører
Medlemmer av Mot Dag
Personer fra Midt-Telemark kommune
Personer fra tidligere Sauherad kommune